
Ministru kabineta rīkojums Nr. 338
Rīgā 2026. gada 9. jūnijā (prot. Nr. 32 52. §)
Par apropriācijas palielināšanu budžeta resora "74. Gadskārtējā valsts budžeta izpildes procesā pārdalāmais finansējums" programmā 01.00.00 "Apropriācijas rezerve"
· 1. Atbilstoši Likuma par budžetu un finanšu vadību 9.1 panta sestajai daļai atļaut finanšu ministram palielināt likumā "Par valsts budžetu 2026. gadam un budžeta ietvaru 2026., 2027. un 2028. gadam" noteikto apropriāciju 2026. gadam budžeta resora "74. Gadskārtējā valsts budžeta izpildes procesā pārdalāmais finansējums" programmā 01.00.00 "Apropriācijas rezerve" 47 092 998 euro apmērā, lai nodrošinātu finansējumu neizlietoto asignējumu rezervei.
· 2. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.
· 3. Atzīt par spēku zaudējušu Ministru kabineta 2026. gada 26. maija rīkojumu Nr. 295 "Par apropriācijas palielināšanu budžeta resora "74. Gadskārtējā valsts budžeta izpildes procesā pārdalāmais finansējums" programmā 01.00.00 "Apropriācijas rezerve"" (Latvijas Vēstnesis, 2026, 101. nr.).

